
Vendég 2.0- vélemények a világhálón

A dolgozat témája az online vendégvélemények hatásának bemutatása egy konkrét szálloda példáján keresztül. Ezt abból az alapgondolatból kiindulva teszi, hogy a vendégek preferenciái és szállodaválasztási szokásai megváltoztak, egyre inkább minőségtudatos magatartásra utalnak.
Elméleti háttérként a szolgáltatás-minőségből kiindulva bemutatásra kerül a minőség fogalma a szállodában, a minősítő rendszerek, mint például a Hotelstars Union és a minőségmérés eszközei, különös tekintettel az interneten található értékelő-oldalakra. Ennek segítségével bemutatásra kerül a minőség és a marketing kapcsolata, a szállodák minőségkommunikációja és annak változása az online vélemények jelentőségének növekedése kapcsán.
Elemzésre kerül a minőség mérésének két leggyakrabban használt eszköze, a szálloda saját kérdőívei és az úgynevezett „Mystery Guest”. A dolgozat kitér a két módszer előnyeire, hátrányaira, valamint összehasonlítja hasznosságukat az online értékelésekkel.
Az elméleti anyag alátámasztására a Danubius Hotel Aréna példáján keresztül kerül sor.
Bemutatásra kerül a szálloda minőségpolitikája, minőségmérési eszközei és jelenléte az értékelőoldalakon.
A dolgozat vizsgálja az Aréna minőségpolitikáját, online kommunikációját és a vendégvéleményekhez való hozzáállását. Az online kommentek haszna és jelentősége az interjú módszerével kerül bemutatásra.
Végül a dolgozat következtetéseket von le a kommunikációs trendekre vonatkozóan a szállodák és a vendégek szempontjából és összegzi az online kommentek jelentőségét és értékeli a magyarországi helyzetet európai viszonylatban.



